Girl House

***Girl House*** është një film horror kanadez i vitit 2014, drejtuar nga Trevor Matthews dhe i shkruar nga Nick Gordon. Në të luajnë Ali Cobrin si një grua e re në një serial realiteti me vlerësim X dhe Slaine si psikopati që e ndjek atë.

## Përmbajtja 
Në Rehobeth,Alabama, të vitit 1988, dy vajza mashtrojnë një djalë mbipeshë, të cilin e quajnë "Loverboy", që t'i heqë pantallonat dhe të përgatitet për një puthje, vetëm për ta ngacmuar dhe poshtëruar atë. Kur njëra nga vajzat kthehet vetëm në shtëpi më vonë, Loverboy e rrëzon nga biçikleta e saj, pastaj hedh atë dhe biçikletën e saj nga një urë.

Në ditët e sotme, Kylie Atkins, një studente kolegji që po përpiqet të paguajë shkollimin, rekrutohet nga sipërmarrësi Gary Preston në Girl House, sipërmarrjen e tij të pornografisë online. Klientët e regjistruar mund t'i shikojnë vajzat që jetojnë brenda shtëpisë përmes transmetimeve të kamerave 24/7. Vajzat kryejnë aktivitete të rregullta ditore, me ngacmime seksuale të rastit ose akte seksuale për para shtesë. Gary i siguron Kylie-t se vendndodhja aktuale e shtëpisë është e pagjurmueshme. Kylie prezantohet me rojet e sigurisë Steve dhe Big Mike, si dhe me banorët e tjerë të Girl House, Kat, Devon, Janet, Heather dhe Mia.

Ngacmimet seksuale e para të Kylie-t tërheqin vëmendjen e Loverboy-t, një vizitor i rregullt i Girl House. Gjithashtu duke parë janë Alex dhe shoku i tij i dhomës së kolegjit , Ben Stanley, i cili e njeh Kylie-n si vajzën qe kishte qef që në kopësht. Ish-pjesëmarrësja e Girl House, Anna, e përjashtuar për varësinë e saj nga heroina, kthehet në shtëpi dhe i lutet Gary-t për një shans tjetër. Kylie zhvillon një seancë bisede private me Loverboy-n, i cili e surprizon me një foto të fytyrës së tij. Ana më vonë e gjen foton ndërsa përgjon laptopin e Kylie-t. Beni ndjek Kylie-n dhe ata fillojnë një lidhje, e cila vazhdon pasi ai pranon se është në dijeni të përfshirjes së saj në Girl House.

Gratë në Girl House janë të mërzitura me Loverboy-n, i cili vazhdimisht kërkon Kylie-n, dhe fillojnë të tallen me të. Ato e vendosin foton e tij me një mbishkrim të shkruar me dorë ku shkruan "Çfarë kurve!" në tabelën e njoftimeve. Kylie e heq foton sapo e sheh.

Në fund, Loverboy shpërthen. Ai futet me forcë në vendin ku ndodhet serveri i faqes së internetit dhe vret ekipin teknik. Gary lidhet në një karrige dhe goditet me thikë disa herë. Duke vdekur nga humbja e gjakut, Gary detyrohet të shikojë tërbimin e Loverboy-t që zhvillohet në shtëpi.

Loverboy vret Steve-in te porta e sigurisë, pastaj e mbyt Annën. Nga dhoma e tij e konviktit, Alex shikon me tmerr teksa Loverboy ia gjëmton fytyrën Devonit me një thikë të vogël dhe i pret të gjithë gishtat me një sopatë. Alex njofton Benin, i cili telefonon 911 dhe përpiqet ta paralajmërojë Kylie-n, por më kot, pasi Loverboy bllokon komunikimet hyrëse dhe dalëse. Beni i udhëzon Alex-it të përpiqet të gjejë adresën e Girl House.

Kylie e pavëmendshme tërhiqet në dhomën e saj. Ndërkohë, Loverboy vret Heather dhe të dashurin e saj ndërsa ata po kryejnë marrëdhënie seksuale. Janet, e cila është dëshmitare e Loverboy duke i prerë kokën të dashurit, ndiqet poshtë dhe hidhet nga një kangjella e katit të sipërm. Ajo mbijeton me këmbë të thyera. Loverboy e mbyll Mian në dhomën e saunës. Ajo ikën në pishinën jashtë, vetëm për t'u vrarë me një çekiç.

Kylie e sheh Loverboy-n në pishinë nga dritarja e saj dhe kupton se është në rrezik. Janet sulmon pa sukses Loverboy-n dhe qëllohet me thikë në kokë.

Kylie e gjen Kat-in dhe përpiqet të fshihet në dhomën e saj të gjumit. Loverboy hyn me forcë dhe e mbërthen Kylie-n, e cila tani e njeh atë. Kat e rrëzon Loverboy-n për pak kohë pa ndjenja dhe shkon për ndihmë, ndërsa Kylie kërkon Devon-in. Kat takon Big Mike-un në derën kryesore, por Loverboy i ndjek dhe i vret të dy. Kylie e gjen Devon-in dhe i thotë të qëndrojë në dhomën e saj të gjumit ndërsa ajo kërkon ndihmë. E shqetësuar për shpërfytyrimin e saj, Devon mbyt veten me një qese plastike. Ben, së bashku me shoqen e Kylie-t, Liz Owens, gjejnë adresën e vërtetë të shtëpisë dhe nxitojnë atje.

Loverboy e ndjek Kylie-n në të gjithë shtëpinë. Ajo i fik të gjitha kamerat. Pastaj e josh Loverboy-n në një bodrum të errët ku përdor kameren me pamjen e natës për ta ndihmuar ti nguli në stomak me një stekë bilardoje. I plagosur, Loverboy e mposht dhe fillon ta mbysë, por ajo përfundon duke e goditur për vdekje me kamerën.

Ndërsa Alex shikon, ai betohet të mos hyjë më kurrë në një faqe tjetër pornografike online dhe të kërkojë terapi. Kylie vrapon jashtë shtëpisë, ku shfaqen Beni dhe Lizi me policinë dhe një ekip lajmesh që i ndjek nga pas. Kylie e traumatizuar me lot në sy i lutet Benit që t'i ndalojë gazetarët ta filmojnë, gjë të cilën ai e pranon. Filmi përfundon me Kylie që merr frymë thellë dhe ekrani errësohet.

## Referenca